
naghaharing sistemang pampulitika. Lalong si- 
sidhi ang galit ng mamamayan at ang tunggali- 
an ng magkakaribal na reaksyunaryong paksyon sa 
mga plano ni Gloria Arroyo na dayain o idiskaril ang 
nalalapit na eleksyon. Sa harap ng malawak at mala- 
lim na kaguluhan sa hanay ng mga reaksyunaryo, da- 
pat panghawakan ng mamamayan at 
mga rebolusyonaryong pwersa ang 
inisyatiba sa pulitika at ibayong 
isulong ang rebolusyong Pilipi- , 

30% ang posibilidad na pumalya ang de- 

Rebolusyong agraryo, 
umaagapay sa digma 


anman ito mangyari, maaari naman diumanong buma- 

ling sa mano-manong pagbibilang. 

Subalit ang pinangangambahan ng marami ay ang 
pagsangkalan ng kaguluhan sa pagbibilang na hahad- 
lang sa proklamasyon ng presidente, bise presidente 
at mga senador hanggang Hunyo 30. Kapag nagkaga- 
yon, tiyak na igigiit ni Arroyo ang pagpapatuloy ng 
kanyang paghahari bilang “presidenteng pantransi- 
syon.” 

Mas nagtutuon ngayon si Arroyo ng malaking 
atensyon at rekurso sa eleksyong 
pangkongreso, sa sariling kampa- 
nya sa pagkakongresista sa Pampa- 

nga, at sa mga maniobra niya pagka- 

tapos ng eleksyon. Pinababayaan na niya 

at di na binabahagian ng pondong pangkampa- 
nya ang mga kandidato ng partido niya sa 
na. mga pambansang antas at lokal ng pama- 

tin ang pusisyong ito upang itulak 
ang pagbabago ng konstitusyon at 
malao'y iluklok ang sarili bilang 
Punong Ministro para tuluy-tuloy 
nang makapaghari. 

Hawak na ni Arroyo ang kara- 
mihan ng mahistrado ng Korte 
Suprema. Kaya naman sa huli ni- 
tong pasya, pinaburan ang balak 
ni Arroyo na hirangin ang hahali- 
li sa magreretirong punong mahis- 
trado, taliwas sa pagbabawal ng 
reaksyunaryong konstitusyon sa 
nakaupong presidente na maghi- 
rang dalawang buwan bago ng 
eleksyon hanggang matapos ang 
kanyang termino. Tutol ang iba't 
ibang sektor sa balak ni Arroyo 
dahil lalo lamang niyang magaga- 
mit ang Korte Suprema sa pagbi- 
bigay ng "ligal" na basbas sa ka- 
nyang mga maniobra at paghad- 
lang sa pagpapanagot sa kanyang 
mabibigat na krimen sa bayan. 

Ang aktwal na maniobra ni Ar- 
royo ay malalantad mula sa mis- 
mong araw ng eleksyon. Anupaman 
ang maging takbo ng mga ito, ti- 
yak na lalo lamang nitong gagatu- 
ngan ang galit ng mamamayan at 
patitindihin ang paglaban ng mga 
reaksyunaryong karibal nito. Kaug- 
nay nito, inihanda na ni Arroyo ang 

Armed Forces of the Philippines 
(AFP) sa pamamagitan ng sistema- 
tikong pagpupwesto ng kanyang 
mga tapat na upisyal sa tuktok at 
mga susing kumand nito. Oras na 
kailanganin, maaaring pakilusin ni 
Arroyo ang mga ito upang suporta- 
han ang kanyang mga maniobra at 
supilin ang mga tututol. 

Ngayon pa ma'y nagbabanta na 
itong magdeklara ng batas militar 
sa mga lugar kung saan magkakaro- 
on ng mga "kaguluhan." Subalit 
sadyang nasasadlak ngayon ang 
AFP sa wala pang kaparis na tindi 
at lalim ng disgusto at rebelyon sa 
hanay ng mga karaniwang tauhan 
at mga nakabababang upisyal nito. 
Tiyak na lalo lamang itong palala- 
lain ng anumang hakbanging gami- 
tin ni Arroyo ang AFP para sa pag- 
papalawig ng poder ni Arroyo. 

Ang mga desperadong hak- 
banging ito ni Arroyo ay labis na 
pinangangambahan ng imperyalis- 
mong US, gayundin ng malalaking 
kumprador na negosyante sa Pilipi- 
nas. Batid nila na ang mga hakba- 
nging ito ay lalo lamang magbu- 
bunsod ng kaguluhan at destabili- 
sasyon sa papet na estado at hindi 
ito kakayaning sugpuin ni Arroyo. 
Para sa US, higit na mahalaga nga- 

yon kaysa sa pagpapanatili sa po- 
der ng kasalukuyang papet ang ma- 
tuloy ang kapani-paniwalang elek- 
syon. Sa kabila ng mga pangako ng 
pangkating Arroyo na hindi nito 
ididiskaril ang eleksyon, nakahanda 
ang imperyalismong US na manghi- 
masok sa hangaring pangalagaan 
ang katatagan ng naghaharing sis- 
temang neokolonyal at ang pagpa- 
patuloy ng estratehikong interes 
nito sa bansa. 

Ang mga maniobra ni Arroyo ay 
magpapasiklab ng malawak na galit 
at pagtutol ng mamamayan. Nga- 
yon pa lamang, nagpapahayag na 
ang iba't ibang partido, kilusang 
progresibo, organisasyong relihiyo- 
so at malawak na mamamayan ng 
kanilang kahandaang kumilos sa 
lansangan upang biguin ang mga 
pakana ng pangkating Arroyo. 

Krusyal na usapin para sa ma- 
mamayan ang pagtiyak na mawa- 
wakasan na ang paghahari ng kina- 
mumuhian nilang rehimeng US-Ar- 
royo at maparurusahan ito sa gi- 
nawang korapsyon, kalupitan at 
pagtatraydor sa bayan. Mahigpit 
itong pinanghahawakan ng mga re- 
bolusyonaryo at demokratikong 
pwersa sa pagharap sa iba't ibang 
pakana at maniobra ng naghaha- 
ring pangkatin. 

Dapat nilang panghawakan ang 
inisyatiba sa pulitika upang mati- 
pon ang lakas ng mamamayan, bi- 
guin ang mga pakana ng pangka- 
ting Arroyo at maisulong ang kani- 
lang demokratikong kapangyarihan 
at interes ng bayan. 

Dapat mabilisang pukawin ang 
mamamayan, palawakin at palaka- 
sin ang mga organisasyong masa at 
ihanda ang mga ito sa kinakaila- 
ngang mga pagkilos sa harap ng 
mabilis na pagpihit ng sitwasyon. 
Dapat buuin ang pinakamalawak na 
posibleng nagkakaisang prente 
upang tipunin ang lakas ng lahat 
ng pwersang anti-Arroyo. Dapat 
mabilis na sagpangin ang posibili- 
dad na humantong ang sitwasyon 

sa malawakang pag-aaklas, laluna sa 
harap ng garapalang pagpipilit ni 
Gloria Arroyo na magpalawig ng poder 
lampas sa Hunyo 30. 

Ang malawakang kaguluhan sa 
reaksyunaryong sistemang pampuliti- 
ka ay dapat samantalahin ng mga re- 
bolusyonaryong pwersa para isulong 
pang lalo ang digmang bayan sa bu- 
ong bansa. Pakilusin ang mga rebolu- 
syonaryong organisasyong masa sa 
kanayunan upang isulong ang mga 
pakikibakang agraryo at iba pang ki- 
lusang masa, masigasig na abutin ang 
mga bagong erya at palawakin ang 
saklaw, at matiyagang patatagin ang 
Pulang kapangyarihan. 

Palawakin at palakasin ang mga 
rebolusyonaryong pwersa, demokrati- 
kong kilusan at kilusang protesta sa 
mga lunsod at sentrong bayan. Iba- 
ling ang pagkakataong ito sa pagpa- 
pasigla at ibayong pagsusulong ng re- 
bolusyonaryong kilusan sa malawak 
na saklaw. 

Sa larangang militar, dapat masa- 
mantala ang pambihirang sitwasyon 
at panghawakan ng Bagong Hukbong 
Bayan (BHB) ang inisyatiba sa pag- 
lulunsad ng mga taktikal na opensi- 
ba sa buong bansa, kabilang ang 
ilang malalaking hambalos sa mga 
pinakasagadsaring kaaway, laluna sa 
paglaganap ng mga kaguluhan sa 
mga araw at linggo pagkatapos ng 
Mayo 10. 

Lalong mapalalalim ng kumuku- 
long sitwasyon ang kaguluhan at hid- 
waan sa hanay ng AFP kung hahara- 
pin nito ang kaliwa't kanang mga tak- 
tikal na opensiba ng BHB. Sa isang 
banda, sa pagkakatali nila sa mga 
taktikal na opensiba, mapahihina ang 
kakayahan ng AFP na maglunsad ng 
mga operasyon para supilin ang mala- 
wakang mga kilos-protesta ng mama- 
mayan. Sa kabilang banda, sa pagi- 
ging abala nila sa pagsuporta sa mga 
maniobra ni Arroyo at kontra-manio- 
bra ng mga reaksyunaryong karibal, 
lalong luluwag ang malawak na kana- 
yunan para sa pagragasa ng mga tak- 
tikal na opensiba ng BHB. ABI 

Kilos-protesta ng mga magsasaka 
ng Hacienda Luisita 


Me Abril 19 hanggang 24, maglalakad ang mga magsasaka 
ng Hacienda Luisita mula sa Tarlac tungong National Capital 
Region para igiit ang kagyat at walang kundisyong pamamahagi 
ng lupa na malaon nang ipinagkakait sa kanila. Iginigiit din ni- 
la ang hustisya para sa 17 biktima ng masaker noong 2004 at iba 
pang pinaslang sa pagsupil ng pakikibaka ng mga magsasaka sa 
hasyenda nitong nagdaang mga taon. Mahalagang ipaalala ang 
kawalang-hustisyang ito sa harap ng pagkandidato ni Benigno 
“Noynoy” Aquino III sa pagkapresidente nitong taon. Bahagi ang 
lakbayang ito ng nakatakdang mga aktibidad na pinagkaisahan 
ng mga magsasaka at kanilang mga tagasuporta sa Hacienda Lu- 
isita Summit na ginanap noong Abril 10-11. 

Sa pahayag ng pakikiisa ni Jose Maria Sison sa naturang ak- 
tibidad, nagpugay siya sa kasigasigan at determinasyon ng mga 
magsasaka. Aniya, umabot sa kanila ang impormasyong malaking 
bahagi ng pondong pangampanya ni Aquino ay mula sa malala- 
king kumprador, despotikong panginoong maylupa, mga kumpa- 
nyang US at iba pang dayuhang korporasyon. 

Kung mahahalal si Aquino, ani Sison, gagamitin niya ang ka- 
nyang pwesto para lubusan nang ipagkait ang lupa sa mga mag- 
sasaka. Ngayon pa lamang, pilit na niyang minamaliit ang mga 
pakikibaka ng mga magsasaka sa asyenda. Mismong ang kanyang 
mga kapatid at tauhan ang nagsasabing sang-ayon sila sa pag- 
papalit-gamit at muling pagklasipika ng mga lupain sa asyenda. 
Mapapawalambisa sa pamamamagitan nito ang pagmamay-ari ng 
mga magsasaka at manggagawang bukid na kunwa'y may hawak 
ng mga sapi sa asyenda. 

Sa gayon, hinimok ni Sison na puspusang ibunyag at labanan 
ang kasakiman at pagmamalupit nina Noynoy Aquino at ng ka- 
nyang pamilya sa mga magsasaka sa sarili nilang lupa. 

Noong Abril 14, sinugod ng mga magsasaka ng Hacienda Lu- 
isita at mga aktibistang kabataan at estudyante ang bahay ni 
Noynoy at pamilyang Aquino sa Quezon City para ipanawagan 
ang hustisya para sa mga biktima ng masaker sa Hacienda Luisi- 
ta, at kundenahin ang nagpapatuloy na pagsasamantala at pang- 
aapi sa mga magsasaka at manggagawang bukid sa asyenda at 
pag-iwas sa tunay na reporma sa lupa rito. Binatikos nila ang 
pagkukunwari ni Noynoy nang sabihin niyang kapag maupo siya 
sa Malacanang ay balak niyang ipamahagi na ang mga lupain sa 
asyenda pagdating ng 2014, kaya lamang ay kailangan pang ba- 
yaran ang utang ng nito. 

Ayon sa mga nagprotesta, pinasinungalingan ito ni Fernando 
Cojuangco, pinakapinuno ng angkang Cojuangco at pinakamata- 
as na upisyal ng Jose Cojuangco & Sons (ang punong korpora- 
syon ng angkang Aquino-Cojuangco), na nagsabing walang anu- 
mang balak ang pamilya nila na bitiwan ang asyenda at ang 
nakatuntong ditong negosyo nila sa asukal. [AB] 


Patakaran sa pangangampanya, 
mahigpit na ipinatutupad 


mga patakaran ng Demokratikong Gubyerno ng Bayan tungkol sa 


Mre na ipinatutupad ng Bagong Hukbong Bayan (BHB) ang 


mga pulitikong kumakandidato sa halalan ngayong Mayo 2010 at 
mga tagasunod nilang nangangampanya sa loob ng mga base at sonang 


gerilya. 

Iloilo. Hinarang at dinisarma- 
han noong Abril 14 ng isang yunit 
ng Jose Percival Estocada Jr. Com- 
mand (JPEC) ng BHB-Central Panay 
ang grupo ni Salvador “Badong” 
Divinagracia na nangangampanya 
sa Barangay Agcalaga, Calinog, Ilo- 
ilo. Si Divinagracia ay tinyente ko- 
ronel ng AFP bago siya magretiro at 
sumabak sa reaksyunaryong puliti- 
ka. 

Nasamsam mula kay Divina- 
gracia, mga badigard niyang pulis 
at kriminal na elemento ang siyam 
na armas na kinabibilangan ng 
apat na ripleng M16, dalawang pis- 
tolang kalibre .45, dalawang 9 mm 
Berretta at isang kal. 38 rebolber. 

Capiz. Hinarang ng mga Pulang 
mandirigma ng BHB sa ilalim ng 
Nonito Aguirre Sr. Command sa 
Eastern Front-Panay ang isang gru- 
po ng mga pulitiko noong Abril 16 
sa pagitan ng Barangay Manayupit 
at Quinabunglan sa Maayon, Capiz. 
Pinabalik sila at pinagbawalang 
mangampanya habang hindi pa sila 
nakikipag-usap sa lokal na organo 
ng rebolusyonaryong gubyernong 
bayan. Nakumpiska sa isang puliti- 
ko ang isang pistolang kalibre .45. 

Davao Oriental. Inaresto ng 
mga Pulang mandirigma ng Wilfre- 
do Zapanta Command-BHB sa 
Southern Mindanao Region (SMR) 
si Arfran “Boy” Quinones, isang 
despotikong pulitiko. Dinakip siya 
sa Sityo Kalatagan, Barangay Cala- 
pagan, Lupon, Davao Oriental no- 
ong Abril 11. Humaharap si Quino- 
nes sa tatlong kasong murder, pan- 
darahas at pagmamantini ng isang 
pribadong hukbo. 

Pinauwi ang mga kasama ni Qu- 
inones pagkaraang madisarmahan. 
Pansamantalang pinalaya si Quino- 
nes noong Abril 14 sa batayang 
makatao. 

Davao City. Inaresto at dinis- 
armahan ng Armando Dumandan 
Operations Command ng BHB. No- 
ong Abril 11 ng gabi ang apat na 
myembro ng anti-komunistang gru- 
pong Bantay at Alliance for Natio- 
nalism and Democracy (ANAD) sa 
Barangay Tibuloy, Toril District sa 
Davao City. Nangangampanya sila 
sa loob ng sonang gerilya na wa- 
lang pahintulot sa lokal na rebolu- 
syonaryong awtoridad. Nakumpiska 
sa kanila ang isang pistolang 9 mm 
at isang kal .38 rebolber. 

Ang Bantay ay pinamumunuan 
ng berdugong heneral na si Jovito 
Palparan at ang ANAD ay pinamu- 
munuan ng sagadsaring anti-komu- 
nistang si Pastor “Jun” Alcover. 

Samantala, sinabi ng Regional 
Political Department ng BHB sa 
SMR na wala itong kinalaman sa 
pagdukot at pagpatay sa dalawang 
tagapangampanya ng ANAD-Ban- 
tay. 

Ang dalawa ay dinukot sa Ca- 
linan District noong Marso 24 at 
natagpuang patay sa magkahiwa- 
lay na lugar matapos ang ma- 
higit isang linggo. Anito, 
ang death squad ni Pal- í 
paran ang may kaga- N 
gawan ng karumal-dumal : 
na krimen para mai- NS 
bintang ito sa BHB. 7 

Surigao del Sur. 


didatong si Jessie Callano sa Sityo 
Kilayan, Barangay Malixi, Tagbina 
noong Abril 10, alas-4:20 ng ha- 
pon. Nakumpiska ang dalawang 
pistolang .45 mula sa badigard ni 
Callano. Pagkatapos ng 30-minu- 
tong negosasyon at pangaral, pina- 
kawalan din sila ng BHB. 

Surigao del Norte. Dalawang 
kal .45 pistola at isang KG9 ma- 
chine pistol ang nasamsam kay Ma- 
yor Carlos Egay Sr. at mga badigard 
nito sa Barangay Lahi, Gigaquit no- 
ong Abril 15. Pumasok sila sa erya 
nang walang koordinasyon sa lokal 
na rebolusyonaryong awtoridad, 
ayon kay Jorge “Ka Oris” Madlos ng 
NDF-Mindanao. Pinayuhan ng BHB 
ang dalawang eskort na pulis na 
huwag nang sumama sa panga- 
ngampanya. 

Samantala, ibinunyag ng Sergio 
Lobina Command ng BHB sa Eas- 
tern Samar ang pangingikil ni Ur- 
bano "Pater" Barbo mula sa mga 
kandidato, na isinasangkalan ang 
pangalan ng rebolusyonaryong ki- 
lusan. Si Barbo, isang konsehal sa 
bayan ng Balangkayan ay ahente 
ng Intelligence Service of the AFP. 
Ani Ka Rubio Manggubat, tagapag- 
salita ng komand, patuloy na bina- 
batikos ng 8th ID ang BHB dahil 
umano sa paghingi ng bayad para 
sa "permit to win" pero ang tunay 
na mangingikil ay ang ahenteng 

militar na si Barbo at ang 
kanyang kriminal na gang. 
Sina Barbo ay nag-oope- 
reyt sa mga bayan ng Ba- 
|langiga, Salcedo at Gi- 
porlos. Kasapakat niya si- 
< na Dodong Valbuena, na 
KN... dati nang nangingikil 
uyy” gamit ang pangalan 
Z ng BHB, at isang 
Sa nagngangalang 
= - "Mappy." ABI 

MATATAGUMPAY NA OPENSIBA NG BHB Jey 


Mga taktikal na opensiba 


sa Mindanao 


Mer" hambalos ang natikman ng mga armadong 


nit ng Bagong Hukbong Bayan (BHB) noong, , k 


ikalawang linggo ng Abril. 

Davao del Sur. Inambus ng 
BHB ang isang patrol car ng Philip- 
pine National Police (PNP) sa Sityo 
Mandawe, Barangay Sibulan, Sta. 
Cruz sa Davao del Sur noong Abril 
13 bandang alas-10 ng umaga. Pa- 
pauwi na ang mga pulis mula sa 
pagresponde sa aksyong harasment 
ng BHB nang ambusin sila. 
Nawasak ang kanilang sasakyan 
nang pasabugan ito ng mga gerilya 
at nasugatan si P/Insp. Rodrigo 
Tajos. 

Agusan del Norte. Nagulan- 
tang ang mga sundalo sa kampo ng 
23rd IB Patrol Base sa Barangay Pi- 
aning, Butuan City nang bulabugin 
sila ng mga Pulang mandirigma no- 
ong alas-10:25 ng umaga ng Abril 


12. Umatras ang mga gerilya mata- 
pos ang limang minutong putukan. 

North Cotabato. Pitong sunda- 
lo ng Bravo Company ng 57th IB 
ang nasugatan nang salakayin sila 
ng mga gerilya ng BHB sa Barangay 
Binay, Magpet noong alas-10:45 ng 
umaga ng Abril 12. Papunta sa sen- 
trong bayan ang mga sundalo nang 
paulanan ng bala ang kanilang sa- 
sakyan. 

Noong araw ding iyon ay sinu- 
nog at nasira ng isang yunit ng 
BHB ang isang spray truck ng dayu- 
hang kumpanyang Dole Stanfilco 
sa Barangay Balatucan, Makilala. 

Sa Makilala pa rin, pinasabugan 
ng eksplosibo noong Abril 11 ang 
sasakyang may lulan ng mga ele- 


Sagadsaring tirador, pinarusahan 


naresto at ginawaran ng parusang kamatayan ng Pulang Lim- 

baong Platoon ng Jose Percival Estocada, Jr. Command ng BHB- 
Central Front si Leyne Leysa, 52. Si Leysa ay isa sa mga badigard 
ng dating upisyal ng militar at pulitikong si Salvador “Badong” 
Divinagracia. Kasama siya sa mga hinarang ng BHB dahil nanga- 
ngampanya sila na walang koordinasyon sa lokal na rebolusyonar- 
yong awtoridad noong Abril 14 sa Barangay Agcalaga, Calinog, Ilo- 
ilo. 

Si Leysa ay naging hitman ng Task Force Iron Eagle ng Regional 
Special Action Force na pinamunuan ni Maj. Rolando Maclang sa Me- 
tro Iloilo City noong kalagitnaan ng dekada 1980. Siya ang pumatay 
sa aktibistang si Rodolfo Laporga (Ka Sonny) nang mahuli ito. 
Sangkot siya sa kasong kidnap-for-ransom at pagpatay sa negosyan- 
teng Roberto Cokin sa Bacolod City noong 1995: brutal na pagpa- 
tay kay Johnny Tugado, Court Sheriff ng Oton, Iloilo: pagpatay sa 
isang drayber ng traysikel sa Jaro District at maraming iba pa. Pi- 
narusahan siya batay sa matagal nang atas ng hukumang bayan. [E 

mento ng Scout Ranger Company 
na nakabase sa Barangay Batasan 
_ ng naturang bayan. 
N Davao City. Napatay ang li- 
mang sundalo at di mabilang 
ang nasugatan nang am- 
. fbusin sila ng 1st Pulang 
NN Bagani Company (1st PBC) 
ng Merardo Arce Com- 
mand-BHB noong Abril 11 sa Sityo 
San Isidro, Barangay Lumiad, 
Paquibato District. Nagpapatrulya 
ang mga sundalo nang tambangan 
sila bandang alas-7 ng umaga. 

Ayon sa ulat ni Ka Simon Santi- 
ago, direktor pampulitika ng Regi- 
onal Political Department ng BHB 
sa Southern Mindanao Region, ha- 
bang naglalabanan ay dumating 
ang dalawang helikopter na MG- 
520. Ngunit napilitang umatras 
ang mga ito nang pagbabarilin at 
tamaan ang isa ng mga isnayper ng 
1st PBC. Naiwanan na lamang sa 
lugar na pinaglabanan ang mga pa- 
tay at sugatan ng kaaway. 

Nakasamsam ang BHB ng isang 
M16 at isang M203 at nadakip nila 
ang isang K-9 bomb sniffing dog 
(sinanay na aso). Bandang huli, pi- 
nakawalan din nila ang aso. 

Sa Compostela Valley. Napatay 
si Sgt. Marlon Salva ng 72nd IB 
nang manlaban ito sa tim ng BHB 
na inatasan ng hukumang bayan na 
umaresto kay Salva sa Sityo Samba- 
yanon, Barangay Kamantangan, 
Montevista noong Abril 10. 

Si Salva ang kumander ng de- 
tatsment ng 72nd IB at kabilang sa 
mga aktibong operatibang paniktik 
ng 3rd Special Forces Battalion ng 
Eastern Mindanao Command ng 
AFP. 

Nasamsam sa sarhento ang da- 
lawang pistolang kalibre .45 at ang 
mission order ng 10th Military In- 
telligence Battalion na pirmado ni 
Capt. Glenn Loreto T. Caballero ng 
103rd MIG-AFP. [AB] 

Rebolusyong agraryo, 
umaagapay sa armadong 


pakikibaka 


kikibaka sa buong bansa habang hinaharap ng Partido, BHB at mga 


Uire: ang rebolusyong agraryo sa umiigting na armadong pa- 


rebolusyonaryong pwersa nito ang pinakamalupit at pinakamata- 
gal na kontra-rebolusyonaryong kampanyang Oplan Bantay Laya (OBL 1 


at 2). 

Sa NEMR. Nakayanang harapin 
ng armadong rebolusyonaryong 
pwersa at mamamayan sa North- 
eastern Mindanao Region (NEMR) 
ang walang habas na pang-aatake 
ng limang batalyon ng 10th ID ng 
Philippine Army nitong nakaraang 
tatlong taon dahil sa matagumpay 
nitong pagsusulong ng rebolu- 
syong agraryo. Napanghawakan ni- 
to ang tatlong sangkap ng digmang 
bayan (pagbubuo ng hukbong ba- 
yan, pagtatayo ng baseng masa at 


paglulunsad ng rebolusyong agra- 
ryo) at matagumpay na nabigo ang 
OBL sa rehiyon. 

Iniulat ng Pulang Diwata Com- 
mand ng BHB-NEMR na umaabot sa 
43,394 pamilyang magsasaka ang 
nabiyayaan sa pagpapatupad ng 
tunay na reporma sa lupa. Saklaw 
nito ang 247 baryo sa iba't ibang 
munisipalidad sa loob ng mga lara- 
ngang gerilya. Malayang naka- 
pagsasaka roon ang 18,056 pamil- 
yang magbubukid sa loob ng mga 


11 armas, nasamsam sa ambus 


sa Antipolo 


Ar ang napatay at lima ang malubhang nasugatan sa siyam- 
kataong tim ng 34th Special Action Company ng 3rd Battalion ng 
Special Action Force-PNP sa ambus na isinagawa ng mga Pulang 
mandirigma ng Narciso Antazo Aramil Command (NAAC.) Isinagawa 
ang ambus noong Abril 20 bandang alas-6 ng umaga sa Sityo 
Kaysakat, Barangay San Jose, Antipolo City. 


Nakasamsam ang mga Pulang 
mandirigma ng pitong ripleng 
M16, isang M203 grenade launch- 
er, isang ripleng pang-isnayper at 
dalawang pistolang kalibre .45 sa 
naturang pananambang. Nakaa- 
gaw din sila ng maraming doku- 
mentong mataas ang kabuluhan 
sa paniktik. 

Makaraan ang 15-minutong 
labanan, sumuko ang apat na na- 
sugatang mga sundalo. Binigyan 
sila ng paunang lunas ng mga 
medik ng BHB. Pinalinawagan din 


sila ng mga gerilya sa ipinaglala- 
ban ng rebolusyonaryong kilusan. 

Samantala, ayon sa ulat-kores- 
ponsal sa Ang Bayan, limang ak- 
syong militar ang inilunsad ng 
BHB sa Iloilo at Capiz noong Mar- 
so. Isang sundalo ng 82nd IB ang 
nasugatan sa operasyong is- 
nayping ng BHB sa Barangay Juna, 
Tubungan, Iloilo noong Marso 13. 

Bago ito, tatlong beses na hi- 
naras ng mga Pulang mandirigma 
sa ilalim ng Napoleon Tumagtang 
Command-Southern Front ng Pa- 


konsesyon ng trosohan na dating 
nagkakait sa kanila ng lupang ma- 
bubungkal. 

Sa proseso ng pakikibakang an- 
tipyudal, matagumpay na naibaba 
ang upa sa lupa at mga kagamitang 
pang-agrikultura at 10,998 pamil- 
yang magsasaka ang nabiyayaan 
dito. Nabenepisyuhan din ang 
6,250 pamilyang magsasaka sa 
pagtaas ng presyo ng kanilang mga 
produktong kopra, abaka, saging, 
yantok at falcatta. Naibaba rin ang 
tantos ng interes sa pautang at 
1,321 pamilyang magsasaka ang 
naging benepisyaryo nito. 

Lalo pang bibilis at lalaki pa 
ang maaaning mga tagumpay sa re- 
hiyong ito kung lubusang maaalpa- 
san ang mga hibo ng konserbatis- 
mo sa pagsusulong ng rebolusyong 
agraryo at pagbubuo ng baseng 
masa. Sa gayon, maaabot nito ang 
target na doblehin sa susunod na 
limang taon ang bilang ng mga 


nay ang isang detatsment ng Re- 
engineered Special Operations 
Team ng 82nd IB sa Igcabugao, 
Igbaras noong Marso 10. Ang 
mga pambubulabog ay nangyari 
noong alas-4:20 ng madaling 
araw, alas-10:40 at pasado alas- 
11 ng umaga. Sa kahihiyan, bina- 
lingan ng RSOT ang mga residente 
sa lugar. Tatlong araw na nag- 
pasabog ng mga rocket na 81 mm 
mula sa helikopter na MG-520 at 
inistraping ang Sityo Bais gamit 
ang kalibre .50 machine gun. 
Hinaras din ng isang pinaliit 
na iskwad sa ilalim ng Jose Per- 
cival Estocada, Jr. Command ng 
BHB-Central Panay ang de- 
tatsment ng RSOT ng 47th IB sa 
Barangay Tacayan, Tapaz noong 
Marso 24 ng hapon. Katatapos 
lamang ng clearing operations ng 
Alpha Company nang maganap 
ang pagbulabog sa kaaway. W 

platung gerilya hanggang sa mag- 
karoon ng tig-iisang platun sa ba- 
wat isa o dalawang munisipalidad. 

Sa Eastern Visayas. Sa Eastern 
Visayas. Iniulat ni Fr. Santiago 
Salas, tagapagsalita ng National 
Democratic Front (NDF-EV) na tu- 
luy-tuloy na sumusulong ang rebo- 
lusyong agraryo kaakibat ng mga 
tagumpay sa larangan ng armadong 
pakikibaka. 

Bahagi ng programa para sa re- 
bolusyong agraryo ang pamamaha- 
la at pagpapaunlad sa mga lupang 
kumpiskado at abandonado, suste- 
nidong pagsusulong ng pagpapa- 
baba ng upa sa lupa at iba pang 
antipyudal na pakikibaka, pagpa- 
paunlad ng produksyon at kabu- 
hayan para sa kapakinabangan ng 
baseng masa at ekonomya para sa 
gera. 

Tungo sa pagpapasigla ng anti- 
pyudal na pakikibaka, dapat magpa- 
lawak sa kapatagan, sa mga plan- 
tasyon at iba pang lupain ng mala- 
laking panginoong maylupa sa rehi- 
yon, at pati sa mga linya ng 
transportasyon at komunikasyon. 
Makatutulong din ito sa kampanya 
laban sa gutom, karalitaan at mili- 

tarisasyon na inilu- 

lunsad sa ka- 

salukuyan. 

Kaakibat 

ng pagsusulong ng 
rebolusyong agra- 
J ryo ang pag-igting 
rin ng armadong paki- 
kibaka. Noong 2008- 
f 2009, nakapagtala ng 

143 taktikal na opensiba, nagdulot 
ng mahigit 180 kaswalti sa kaaway 
at nakasamsam ng 63 armas. 

Mapag-iibayo pa ito sa susunod 
na mga taon. Tinatayang makapag- 
lulunsad ng di bababa sa 100 tak- 
tikal na opensiba kada taon upang 
mabuo ang karagdagan pang 16-23 
larangang gerilya. 

Sa Negros. Nabigo ang nagha- 
haring uri ng malalaking asendero't 
burukrata na sagkaan ang pagsu- 
long ng rebolusyonaryong kilusan 
dito. Tuluy-tuloy ang paglawak ng 
rebolusyong agraryo kasabay ang 
iba't ibang kampanyang masa ha- 
bang naglalagablab ang pakikidig- 
mang gerilya sa halos lahat ng mga 
distritong kongresyunal ng isla. Ni- 
yayanig ang pundasyon ng pyudal 
na paghahari sa kanayunan sa pa- 
tuloy na paglakas ng kilusang masa 
laluna sa pagpapatupad ng mini- 
mum na programa ng rebolusyong 
agraryo. 

Ilang libong magsasaka at 
manggagawang bukid ang sama-sa- 
mang nagbungkal at nagtanim ng 
palay, mais at iba pang produktong 
pagkain sa ilang bahagi ng asyen- 
dang nakatuon lamang sa pagtata- 
nim ng tubo at iba pang pang-eks- 
port na produkto na kontrolado no- 
on ng mga panginoong maylupa. 
Libu-libo ring mga magsasaka ang 
naglulunsad ng mga aksyong masa 
at kampanyang masa laban sa 
malawakang eksplorasyon at opera- 
syon ng malalaking kumpanya sa 
pagmimina. 

Walang kasinlupit ang naging 
` reaksyon dito ng 
., malalaking pangi- 
+ noong maylupa at 
“see warlord tulad nina 
Eduardo “Danding” 

žes% Cojuangco, Alfredo 
=a Marafion Jr., Mag- 
daleno Peña, Hermi- 
` nio Teves, Jocelyn Limka- 
i4 ichong at pamilyang Zayco ng 
| Kabankalan City. Mula noong 
2008, umaabot na sa 15 magsa- 


saka at manggagawang bukid ang 
pinaslang ng militar at mga kasa- 
pakat nitong bandidong Revolutio- 
nary Proletarian Army (RPA). Mahi- 
git 100 magsasaka na ang sinam- 
pahan ng mga panginoong maylupa 
ng mga gawa-gawang kasong kri- 
minal sa mga kontrolado nilang hu- 
kuman. Ikinulong ang mahigit 50 
magsasaka at maraming iba pa ang 
naging biktima ng iligal na pang- 
aaresto, pagpapahirap at pagba- 
banta sa kanilang buhay. Walang 
habas ding winawasak ng mga tro- 
pang militar at paramilitar ang 
mga proyektong produksyon ng 
pagkain at hayupan ng mga magsa- 
saka. 

Gayunman, ang matinding reak- 
syong ito ng kaaway ay lalo pang 
nagpapatibay sa hangarin ng mama- 
mayan. Umaabot na ngayon sa hu- 
migit-kumulang 100,000 mamama- 
yan ang nagtatamasa ng kongkre- 
tong mga tagumpay mula sa rebolu- 
syong agraryo. Marami rin ang nabi- 
yayaan ng mga proyekto sa pagpa- 
paunlad ng produksyon, kalusugan, 
edukasyon, arbitrasyon o paglutas 
ng mga problema sa hanay ng mga 
mamamayan, pagpapairal ng katahi- 
mikan at kaayusan ng komunidad, 
sistema ng malinis na maiinom na 
tubig at irigasyon at iba pang so- 
syo-ekonomikong proyekto. 

Sa kabila ng pagtatambak dito 
ng halos sampung batalyong regu- 
lar at paramilitar ng rehimeng Ar- 
royo, nakapaglunsad pa rin ng 
sampung taktikal na opensiba ang 
BHB kada kwarto mula 2008 hang- 
gang unang hati ng 2010. Binaba- 
lak ngayon ng mga rebolusyona- 
ryong pwersa sa isla na doblehin pa 
ang kasalukuyang armadong lakas 
at pasiglahin ang pakikidigmang 
partisano sa mga sentrong lunsod 
sa lahat ng distritong kongresyunal 
ng Negros. 

Sa Cagayan Valley. Mahigit 
400,000 magsasaka ang nabiyaya- 
an ng rebolusyong agraryo, ayon 
kay Salvador del Pueblo, tagapag- 


7 


salita ng NDF-Cagayan Valley. Naibaba nang abe- 
reyds na 50% sa 11 bayan ng Cagayan at Isabela 
ang upa sa lupa, kagamitang pang-agrikultura at 
tantos sa usura. Itinaas ang mga presyo ng kani- 
lang produktong palay, mais at saging at ang ara- 
wang sahod ng mga manggagawang bukid. 

Bunsod ng mga tagumpay na ito, nagkamit ng 
marami pang mga tagumpay ang digmang bayan 
sa rehiyon. Sa unang bahagi ng dekadang ito, na- 
kapagbuo na ng mga pormasyong platun ang BHB 
sa rehiyon at tutuloy ito sa pagbubuo ng mga la- 
kas-kumpanyang larangang gerilya. 

Tiwala ang rebolusyonaryong armadong kilusan 
sa rehiyon na magkakamit ito ng mas marami pang 
tagumpay at ibayo pang susulong ang digmang ba- 
yan dahil sa mga tagumpay ng rebolusyong agra- 
ryo. Bagamat relatibong mahina pa ngayon ang 
kilusan sa rehiyon, tinitiyak nito na makapag-aam- 
bag ito sa pagpapaigting ng armadong pakikibaka 
sa buong bansa. Ang garantiya nito, ayon kay Del 
Pueblo ay ang esensyal na paghawak sa mahahala- 
gang aral sa pagsusulong ng rebolusyon tulad ng 
pagpapatupad ng rebolusyong agraryo, pagbubuo 
ng mga milisyang bayan at kwerpong pananggol ng 
sarili at pagpapaigting ng mga taktikal na opensi- 
ba. ABI 


US 


Pag-abswelto sa mga 
Ampatuan, kinundena 


mani ng matindi at malawak na pagkundena ang utos ni acting 
| | Secretary of Justice Alberto Agra na absweltuhin at palayain ang 

dalawang namumunong myembro ng angkang Ampatuan na akusa- 
do sa karumal-dumal na pagpatay sa 57 katao noong Nobyembre 23 sa 
Maguindanao. 


Inabswelto ni Agra noong Abril 
16 si Zaldy “Puti” Ampatuan, da- 
ting gubernador ng Autonomous 
Region in Muslim Mindanao (AR- 
MM) at ang kanyang pinsan na si 
Akmad “Tato” Ampatuan Sr., dating 
vice mayor ng Mamasapano, Ma- 
guindanao sa kasong pagpatay. Wa- 
la umanong ebidensya laban sa ka- 
nila. Bago pa ito ay ibinasura na 
rin noong Marso 29 ang kasong re- 
belyon laban sa kanila. 

Ayon kay Manuel Reblando, ka- 
patid ng pinatay na reporter ng Ma- 

nila Bulletin na si Alejandro “Bong” 
Reblando, si Agra ay tuta ni Gloria 
Arroyo at si Arroyo mismo ang na- 
sa likod ng pagpapawalang-sala sa 
dalawang Ampatuan dahil sa kan- 
yang utang na loob sa pamilya no- 
ong eleksyong 2004 at 2007. 
Naniniwala ang mga pamilya ng 
biktima na tumanggap si Agra ng 
suhol mula sa mga Ampatuan. Ki- 
lala rin siya bilang isa sa mga taga- 
pag-ayos ni Arroyo sa iba't ibang 
problema. Dating abugado rin siya 
ng mga Ampatuan sa mga usaping 


PANANALANTA NG PASISTANG ESTADO iina 


Hunger strike 
ng Morong 43 


inimulan ng detenidong Morong 43 ang pagtangging 

kumain (hunger strike) noong Abril 13 bilang protes- 
ta sa pagkaantala ng kanilang paglipat sa kustodiya ng 
PNP. Sinuportahan sila ng iba't ibang progresibong orga- 
nisasyon na nagmartsa sa Maynila kinabukasan. Naglun- 
sad din ng hunger strike ang kanilang mga kapamilya sa 
Bantayog ng mga Bayani sa Quezon City. 

Isa namang noise barrage ang inilunsad ng mga ka- 
anak at kaibigan ng mga detenido nitong Abril 15 para 
igiit ang agarang paglilipat ng mga detenido sa Camp 
Crame, punong himpilan ng PNP. 

Matatandaang iniutos ng Morong Regional Trial Court 


3 HEALTH 
WORKERS 
PALAYAIN! 


ang paglilipat ng mga dete- 
nido ngunit thindi sila 
pinatuloy ng pulisya sa 
Camp Crame dahil masikip 
na raw ang piitan ng kam- 
EHP- I po. Ibinalik ng Philippine 

Army ang mga detenido sa Camp 
Capinpin sa Tanay, Rizal. [AB] 


pang-eleksyon. Minadali nina Arro- 
yo ang pagpapawalang-sala sa mga 
Ampatuan para makuha pa rin ang 
suporta ng kanilang angkan sa na- 
lalapit na eleksyon. 

Naglunsad ng sunud-sunod na 
mga kilos-protesta ang pamilya ng 
mga biktima ng masaker at kani- 
lang mga tagasuporta. Nagpetisyon 
din sila na ipagpaliban hanggang 
sa matapos ang eleksyon ang pag- 
lilitis. 

Mismong mga pampublikong 
tagapag-usig ay nagpahayag ng 
malakas na pagkundena sa utos ni 
Agra. Ayon kay Chief State Pro- 
secutor Claro Arellano, hindi totoo 
ang sinabi ni Agra na walang testi- 
go laban kina Zaldy at Akmad Am- 
patuan. Aniya, maraming ebiden- 
sya ang nagpapatunay sa kasalanan 
ng dalawa at mayroong isang testi- 
gong positibong kumilala sa dala- 
wa bilang kasabwat sa pagpaplano 
ng masaker. 

SA IBAYONG DAGAT KP 


Operation Green Hunt at ang rebolusyon sa India 


Gerang henosidyo 
laban sa rebolusyonaryong 
kilusan ng mamamayan 


Pilipino at ng rebolusyonaryong kilusan sa buong mundo ang “Ope- 


Krea ng Partido Komunista ng Pilipinas, ng mamamayang 


ration Green Hunt,” isang kontra-rebolusyonaryong digma na inilu- 
lunsad ng reaksyunaryong gubyerno ng India laban sa armadong rebolu- 
syonaryong kilusan at mga pambansang minorya sa loob ng bansa. Ang 
digmang ito ay bahagi ng teroristang gera na pinangungunahan ng US sa 
iba't ibang bahagi ng mundo, pangunahin saanman lumalaban ang ma- 


mamayan. 


Pangunahing target ng Opera- 
tion Green Hunt ang mga eryang 
mayayaman sa mineral tulad ng 
West Bengal, Jharkland, Orissa, 
Chhattisgarh, Andhra Pradesh, Bi- 
har at Maharashtra. Ang mga lugar 
na ito ay binansagan ding “Red 
Corridor,” dahil dito matatagpuan 
ang laganap at sumusulong ang re- 
bolusyonaryong digma na pinamu- 
munuan ng Communist Party of In- 
dia (CPI)-Maoist. 

Nitong nakaraang mga taon, 
maraming mga proyekto at opera- 
syon sa pagmimina at iba pa ang 
naantala, kundi man tahasan nang 
napaatras dahil sa malakas ang 
paglaban ng mamamayan dito, na 
suportado ng People's Liberation 
Guerrilla Army at CPI-Maoist. 

Sa mga lugar na ito matatagpu- 
an ang mga deposito ng bakal, 
coal, ginto, dyamante, bauxite at 
uranium. Ang mga eryang ito ay 
itinuturing na paborable rin para 
tayuan ng mga special economic 
zone. Marami nang kasunduan para 
sa pagmimina ng mga dayuhan at 
lokal na kapitalista ang sinang- 
ayunan ng reaksyunaryong rehi- 
meng Indian para sa mga erya na 
ito. 


Mas marami pang erya ang 

mayroon nang nag-ooperasyong 
mga kumpanya tulad ng Vedanta, 
Rio Tinto at Posco na malaon nang 
dumadambong sa natural na rekur- 
so ng bansa. 

Nitong nakaraang limang taon 
lamang, ang mga gubyerno ng 


Chhattisgarh, Jharkhand, Orissa at 
West Bengal ay lihim na nakipagka- 
sundo sa mga dayuhan at lokal na 
kumpanya para sa bilyun-bilyong 
dolyar na halaga ng mga kasunduan 
para magtayo ng mga pagawaan ng 
asero, bakal at aluminyo, planta ng 


kuryente, dam at mga mina. Upang 
mabigyan ng puwang ang mga ka- 
sunduang ito, pinalalayas ang ma- 
mamayan, karamihan ay mga pam- 
bansang minorya, at dinudurog ang 
kanilang mga organisasyon. 


Operation Green Hunt 

Upang kontrahin ang lakas ng 
mga gerilya, nagdeploy ng malala- 
king pwersang militar ang sentral 
na reaksyunaryong gubyerno ng In- 
dia sa malalawak na erya sa estado 
ng West Bengal at Odisha. Dito, 
ipinatutupad ang malawakang pag- 
huhulog ng bomba, gamit ang 
abanteng kagamitang militar mula 
sa US at Israel. Napakalinaw ng ku- 
tsabahan ng reaksyunaryong rehi- 
men sa India at ng imperyalismong 
US sa Operation Green Hunt. 

Sa ilalim ng Operation Green 
Hunt, lalong tumitindi ang pang- 
aatake sa kabuhayan at karapatan 
ng mamamayang nasa nabanggit 
na erya. Umaabot na sa 20 milyong 
magsasaka ang napalayas sa kani- 
kanilang mga sakahan dulot ng 
hamletting (paghihigpit sa labas- 
pasok ng mga tao sa isang lugar) 
at pagsosona. Laganap ang mga 

pang-aabuso tulad ng tortyur at 
panggagahasa. Maraming mga ko- 
munidad ang sinusunog para ita- 
boy ang mga residenteng inaakusa- 
hang myembro o tagasuporta ng 
CPI-Maoist. Marami sa mga resi- 
dente ang pwersahang pinatitira sa 
mga gwardyadong komunidad na 
tinatawag na “security camp” at 
nililimitahan ang pagkilos. Pinag- 
babawalan silang pumunta sa kani- 
lang mga sakahan. Ang mga luma- 
labag dito ay awtomatikong bina- 
baril. 

Ipinagkakait sa mga apekta- 
dong mamamayan ang lahat ng 
mga ligal na larangan, kabilang 
ang mga korte. Ipinagbabawal ang 
pagpasok at pag-uulat ng midya sa 
mga pangyayari sa lugar. Ginigipit 
at tinatakot ang mga organisasyon, 
kagawad ng midya, mga inte- 
lektwal, manunulat, mga alagad ng 
sining at iba pang progresibong tu- 
mututol sa Operation Green Hunt 
at sumusuporta sa paglaban ng 
mamamayang tinatarget nito. 

Bilang tugon, tinutulungan ng 
CPI-Maoist ang mamamayan na or- 
ganisahin at palakasin ang kani- 
lang mga sarili. Naglulunsad sila ng 
mga kampanyang literasiya at 
pang-edukasyon sa pamamagitan 
ng pagtatayo ng mga eskwelahan. 
Nagbibigay sila ng mga kinakalla- 
ngang serbisyong medikal. Nagta- 
tatag sila ng mga yunit para sa sa- 
riling pagtatanggol at mga bag-as 
na pwersa para labanan at gapiin 
ang mga pang-aatake at pandara- 
has ng mga militar at paramilitar 
na pwersa ng estado na idineploy 
sa kanilang mga komunidad. 


Inspirasyon sa PKP 
at sa buong mundo 

Mahigpit na sinusubaybayan at 
hinahangaan ng mga rebolusyona- 
ryo at ng PKP ang digmang gerilya 
at rebolusyonaryong kilusan sa In- 

dia. Nagpupugay ito 
sa kanilang mga ta- 
gumpay. Ang bawat 
tagumpay nila ay 
ambag sa inter- 

nasyunal na pa- 

kikibakang pro- 

letaryo at itinu- 

turing ng PKP 

na sumusuhay 

sa pag-unlad ng 

armadong pakikibaka sa Pilipinas 
at sa iba pang mga kilusang komu- 
nista at rebolusyonaryo sa buong 
mundo. 

Hinihikayat ng kilusang arma- 
do sa India ang mamamayan sa 
buong mundo na tumindig at lu- 
maban. Handa ang PKP na magbi- 
gay ng anumang tulong at supor- 
ta sa mga rebolusyonaryong Indi- 
an para lalo pang sumulong ang 
kanilang pakikibaka. Bahagi ito 
ng proletaryong internasyunalis- 
tang tungkulin ng mga komunis- 
tang Pilipino. 

Sa nakikita ng PKP, maaaring 
maging mayor na pwersa ang mga 
rebolusyonaryo at komunista sa In- 
dia sa pagsusulong ng internasyu- 
nal na pakikibakang proletaryo da- 
hil sa laki ng bansa at sinsin na ng 
inabot ng digmang bayan doon. 


Higit sa lahat, maha- 
laga ito dahil nasa 
ilalim ito ng wastong 
proletaryong 
>= rebolusyonar- 
yong gabay 
“a4 ng isang tunay na 
4 komunistang par- 
tido. 
May potensyal itong 
dalhin ang pandaigdi- 
gang kilusang komunista sa bago 
at mas mataas na antas, katulad ng 
naging papel ng Russia matapos 
ang Unang Digmaang Pandaigdig 
hanggang dekada 1950 at ng China 
matapos ang Ikalawang Digmaang 
Pandaigdig hanggang 1970. 
Itinuturing ng PKP ang CPI- 
Maoist bilang kapatid na partido. 
Mataas ang antas ng pagkakaisa 
ng dalawang partido sa larangan 
ng ideolohiya. Nitong nakaraang 
mga taon, nagkaroon na ng mara- 
ming pagkakataon upang magba- 
hagian ng mga ideya at praktikal 
na karanasan ang mga ito. Gayun- 
din, marami nang mga kumperen- 
sya ang dinaluhan nila kung saan 
pareho silang gumanap ng maha- 
halagang tungkulin para sa pag- 
papalaganap ng Marxismo, Leni- 
nismo at Maoismo. ABI 


Pang-iipit sa ILPS, kinundena 


ariing kinundena ni Prof. Jose Ma. Sison, tagapangulo ng In- 

ternational League of Peoples’ Struggle (ILPS) ang akusasyon 
ng rehimeng Arroyo na ginagamit ng Partido Komunista ng Pilipinas 
(PKP) ang ILPS para magluwas ng mga kadre patungo sa India. 

Kinundena rin ng PKP ang paratang na ito sa ILPS na anito'y 
malinaw na sulsol ng CIA para ipitin si Prof. Sison. 


Ayon kay Prof. Sison, ang kasinungalingang ito ay pagtatangka 
ng rehimen na magkalat ng disimpormasyon laban sa ILPS, isang 
malawak na anti-imperyalistang alyansa na kanyang pinamu- 
munuan. Ginagamit lamang ng rehimen ang kwentong ito para 
pawalambisa ang istatus ni Sison bilang political refugee, ibalik siya 
sa listahan ng mga terorista, arestuhin at muli siyang idetine sa The 
Netherlands. AB 

SA IBAYONG DAGAT KP 


Mga manggagawa 
sa Europe, nagwelga 


nga ng sunud-sunod na mga welgang inilunsad ng mga unyon ng pi- 


[e beses na natigil ang mga byahe ng mga eroplano sa Europe bu- 


loto at empleyado laban sa tatlong pinakamalalaking airline sa Euro- 


pe simula ng 2010. 

Mahigpit nilang tinututulan 
ang mga hakbangin ng mga kum- 
panya para magbawas ng gastos 
tulad ng tanggalan sa trabaho at 
pagpapako sa sweldo at bonus. Bu- 
nga naman ito ng pagpapatupad ng 
bawat gubyerno sa patakaran ng 
pribatisasyon at deregulasyon sa 
mga airline. 

Nag-walkout ang 13,400 cabin 
crew ng British Airways (BA) noong 
Marso 27 hanggang Marso 30. Tinu- 
tutulan ng Unite, kanilang unyon, 
ang balak na pagbawas ng gastos 
sa operasyon ng naturang kumpa- 
nya. Pinakamatingkad dito ang 
pagpapako ng sweldo ngayong 
2010, pagbabaling ng 3,000 regu- 
lar na istap sa pagiging part-time 
na empleyado at pagbawas sa laki 
ng cabin crew mula 15 tungo 14 pa- 
ra sa malalayong byahe. 

Paralisado ang Heathrow Air- 
port, pangunahing paliparan sa 
Britain at isa sa pinakadinadagsa 
ng mga pasahero sa buong mundo. 
Umabot sa 1,100 byahe ang kinan- 
sela at £72 milyon (P14.9 bilyon) 
ang lugi ng BA. 

Pagkatapos ng welga, napili- 
tang makipagnegosasyon ang kum- 
panya sa unyon ng mga manggaga- 
wa. Pagsapit ng Abril 4, may signi- 
pikanteng napagkasunduan ang 
magkabilang panig hinggil sa isyu 
ng pagpapako sa sweldo at pagba- 
bago sa bilang ng istap bawat bya- 
he kaya nagdesisyon ang unyon na 
ihinto muna ang pagwewelga. 

Ikalawang aksyon na ito mula 

nang ilunsad ang tatlong araw na 
welga noong Marso 20-22. Nagma- 
tigas ang BA sa kanilang pusisyon 
kaya inilunsad ang ikalawang wel- 
ga. 

Ang BA ang ikaanim sa pinaka- 
malaking airline sa buong mundo at 
ikatlo sa buong Europe. Dati itong 


pag-aari ng gubyerno subalit isi- g 
nailalim na ito sa pribatisasyon. , 


Nang humagupit ang pandaigdi- 
gang resesyon, isa ito sa mga mga 
dumanas ng matinding pagkalugi 
na umabot ng f400 milyon noong 
2009. 


Sabay-sabay na pagwelga 

Ang welga sa BA ay mahigpit 
na sinubaybayan ng mga unyon sa 
industriya ng airline sa iba't ibang 
panig ng mundo kabilang ang US, 
Australia, Germany at Spain. 

Bilang pakikiisa, ang mga cabin 
crew ng Air France ay nagbantang 
sabay na maglulunsad ng apat na 
araw na welga mula Marso 28 
hanggang 31. Tulad ng mga cabin 
crew sa BA, nilalabanan din nila 
ang hakbangin na pagbawas-gas- 
tos ng kumpanya. Sa takot ng Air 
France, napilitan itong ipagpaliban 
nang isang taon ang nasabing hak- 
bangin kaya hindi na itinuloy ang 
naturang welga. 

Nagbanta naman ang mga pilo- 
to ng TAP Portugal Airlines na mag- 
welga ng anim na araw noong Mar- 
so 26 hanggang 31 para igiit ang 
5.6% umento sa kanilang sweldo. 
Hindi na itinuloy ang welga nang 


makipagsundo ang gubyerno na 
dagdagan ng 1.8% ang sweldo ng 
mga piloto at mga empleyado. Bu- 
kod dito, binigyan din ng sapi ang 
mga piloto at mga empleyado sa 
halagang katumbas ng matitipid ng 
kumpanya sa isasagawang malawa- 
kang pagtatanggal sa trabaho. 

Nagbanta rin ang 4,000 piloto 
ng Lufthansa ng Germany na mu- 
ling maglulunsad ng apat na araw 
na welga sa Abril 13 hanggang 16 
kung hindi papayag ang ma- 
neydsment sa kanilang iginigiit na 
6.4% umento sa kanilang sweldo. 
Nilalabanan nila ang plano ng 
kumpanya na ipako ang kanilang 
mga sweldo bilang hakbangin sa 
pagbawas-gastos. Anang mga pi- 
loto, handa silang tanggapin ito 
basta't gagarantiyahan ng kumpa- 
nya ang seguridad ng kanilang tra- 
baho. 

Noong Abril 8, sa takot ng 
kumpanya na makalasap na naman 
ng malaking pagkalugi, napwersa 
itong makipagkasundo sa mga 
manggagawa na muling buksan 
ang negosasyon sa kontrata, kaya 
hindi na itinuloy ang balak na 
welga. 

Naglunsad ng apat na araw na 
walkout ang naturang mga piloto 
noong Pebrero 24 hanggang 27 pe- 
ro hindi pa rin nakipagkasundo ang 
nasabing kumpanya. Nagresulta ito 
sa pagkakansela ng daan-daang 
byahe sa iba't ibang bahagi ng 
mundo. Tinatayang umaabot sa 25 
milyong euro bawat araw ang lugi 
ng Lufthansa. 

Samantala, sa Italy, naglunsad 
din ng apat na oras na pambansang 
welga ang mga piloto, flight atten- 
dant at baggage handler ng Alitalia 
noong Marso 26. Pinoprotestahan 
nila ang planong malawakang 
tanggalan sa trabaho. Nagbunga 
ito ng pagkansela ng 146 na byahe, 
muling pag-iiskedyul at pagkaanta- 
la sa mga byahe sa mga airpot ng 
Fiumicino sa Roma at Linate sa Mi- 
lan. 

Bago ito, noong Enero 2009 ay 
naglunsad na sila ng apat na oras 
na welga laban sa bagong kontrata 
at patakaran sa empleyo na ipina- 
tutupad ng bagong maneydsment 
ng Alitalia matapos itong maisapri- 
bado. Mayroon na lamang itong 
12,700 empleyado mula sa 23,500 
bunga ng pribatisasyon. ABI 

N BALITA | 


Protesta ng mga doktor at kawani 
sa UP-PGH, lumalawak 


UMAABOT na sa 104 na mga duktor, nars at kawani ng University of 
the Philippines-Philippine General Hospital (UP-PGH) ang pansaman- 
talang lumiban sa trabaho bilang protesta sa panghihimasok ng rehi- 
men at sa plano nitong pribatisasyon ng ospital. Naglunsad sila ng 
paunang kilos-protesta noong Marso 29. 

Pangunahing iginigiit nila na ibalik si Dr. Jose Gonzales bilang di- 
rektor ng PGH. Gusto nilang patalsikin si Dr. Enrique Domingo na ili- 
gal na hinirang ng UP Board of Regents na mamuno sa ospital. Kasa- 
bay nito, hinihiling din ng mga duktor at kawani na dagdagan ang 
badyet pangkalusugan nang sa gayon ay maitaas ang kanilang sahod 
at mapaunlad ang serbisyo ng PGH sa mamamayan. 

Itinuloy ng mga duktor at kawani ang mass leave sa kabila ng ban- 
ta ng Civil Service Commission na suspindihin sila kung ipagpapatuloy 
nila ito. Suportado ng AlI-UP Workers Union at ng Student Council sa 
UP Manila at Diliman ang kanilang mass leave. 


Pakikialam ng mga sundalo sa eleksyon, kinundena 


MARIING kinundena ng mga kandidato sa pagkasenador na sina Bayan 
Muna Rep. Satur Ocampo at Gabriela Women's Party Rep. Liza Maza ang 
ginagawang paninira ng mga sundalo sa kanila at sa mga progresibong 
partido. 

Naglulunsad ng “Zero Campaign” ang mga sundalo laban sa kanila 
laluna na sa Mindanao. Nagbabahay-bahay pa ang mga sundalo upang 
magbigay ng mga poster at polyeto na naninira sa kanila. Sa Central 
Luzon, minamarkahan ng mga sundalo ng Northern Luzon Command 
(NOLCOM) ng “NPA, Huwag Iboto!” ang mga poster nina Maza at Ocam- 
po. 

Noong Abril 6, naglunsad ng porum ang 69th IB (mas kilala bilang 
Palparan Battalion) sa Philippine College of Technology (PCT) sa Baja- 
da, Davao City. Nanawagan ang mga sundalo sa mga estudyante na hu- 

is wag iboto ang Bayan Muna at Makabayan. Sinabi 
rin ng mga sundalo na kinukurakot ng mga prog- 
resibong partido sa Kongreso ang kanilang mga 
pork barrel para ibigay sa rebolusyonaryong kilu- 
san at sa Bagong Hukbong Bayan. 

Samantala, isang pulis ang nanakit sa 

mga kasapi ng Kabataan Partylist sa 
g Cebu City. Noong Abril 10, sinuntok 
“ ni Supt. Ariel Paculto, ama ng no- 
X minado sa pagka-bise alkalde sa Cebu City na si 
| Roger Paculto sina Remil Oliva, ikaapat na nomi- 
aq, nado ng partido at boluntir na si Bryan Laguna. Bi- 
natikos ni Rep. Raymond Palatino ng Kabataan 
Partylist ang ginawang pananakit at sinampahan 
ng kaso si Paculto. Ang mag-amang Paculto ay masusugid na tagasu- 
porta ng anti-komunistang grupong ANAD. 

Pahayagan ng Partido Komunista ng Pilipinas 
Pinapatnubayan ng Marxismo-Leninismo-Maoismo 


AYAN 


Panghawakan ang inisyatiba 
sa napipintong pagsambulat 
ng krisis pampulitika 

naghaharing sistemang pampulitika. Lalong si- 
sidhi ang galit ng mamamayan at ang tunggali- 
an ng magkakaribal na reaksyunaryong paksyon sa 
mga plano ni Gloria Arroyo na dayain o idiskaril ang 
nalalapit na eleksyon. Sa harap ng malawak at mala- 
lim na kaguluhan sa hanay ng mga reaksyunaryo, da- 
pat panghawakan ng mamamayan at 
mga rebolusyonaryong pwersa ang 
inisyatiba sa pulitika at ibayong 
isulong ang rebolusyong Pilipi- , 
no. l 
Kaliwa't kanan ang mga 
palatandaan na nakatuon nga- Ny 
yon ang pagsisikap ni Arroyo at jl 
kanyang mga kasapakat sa pla- 
nong pagpalya ng 


N orere sumambulat ang matinding krisis ng 


f 


S 


“automated” na elek- f) PE 
syon. Sa harap ito ng NS Al KP 
kahirapang ilusot (2 2 iy = 
ang pagpanalo sa Rk BT 


kanyang nangungu-@ OAN 


pagkapresidente. s 7 
Mismong matataas gal 

na upisyal ng Malacafiang KE p 

ang nagbabala na hanggang 

30% ang posibilidad na pumalya ang de- 
kompyuter na pagbibilang ng boto. Sa- 


HAE 
O 


Kilos-protesta 


Mga tampok sa 
isyung ito... 


sa Hacienda Luisita 
PAHINA 3 


Rebolusyong agraryo, 
umaagapay sa digma 


anman ito mangyari, maaari naman diumanong buma- 

ling sa mano-manong pagbibilang. 

Subalit ang pinangangambahan ng marami ay ang 
pagsangkalan ng kaguluhan sa pagbibilang na hahad- 
lang sa proklamasyon ng presidente, bise presidente 
at mga senador hanggang Hunyo 30. Kapag nagkaga- 
yon, tiyak na igigiit ni Arroyo ang pagpapatuloy ng 
kanyang paghahari bilang “presidenteng pantransi- 
syon.” 

Mas nagtutuon ngayon si Arroyo ng malaking 
atensyon at rekurso sa eleksyong 
pangkongreso, sa sariling kampa- 
nya sa pagkakongresista sa Pampa- 

nga, at sa mga maniobra niya pagka- 

tapos ng eleksyon. Pinababayaan na niya 

at di na binabahagian ng pondong pangkampa- 
nya ang mga kandidato ng partido niya sa 
na. mga pambansang antas at lokal ng pama- 
` halaan. Nagbubunsod ito 


` a ngayon ng malawakang 
Ci Y kN IN 
LTN -i N 

X 


Q 


sama ng loob at pagka- 
l kalasan sa nagha- 
IN (> #raharing partidong 
AN (@N Z Lakas-Kampi-CMD. 
by t N P 


KA nag Layunin ni Arroyo 
IS na kontrolin ang 
NG sx bagong Kongreso up- 
D p ang maiupo ang sarili 


bilang Speaker. Gagami- 


Operation Green Hunt 


sa India PAHINA 9 
PAHINA 6 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


